ग्वालियर. ससुराल जाने से इंकार करने पर एक युवक ने अपनी पत्नी व उसकी मां पर केरोसिन डालकर आग लगा दी। घटना में सास की मौत हो गई जबकि गंभीर रूप से झुलसी पत्नी को ग्वालियर रैफर किया गया है। घटना शिवपुरी जिले के सिरसौद थाना क्षेत्र के ग्राम गहलौनी में शनिवार रात की है।
शैतान पुत्र धनीराम परिहार निवासी बछौरा की पत्नी भोटू बाई चार महीने पहले अपने मायके ग्राम गहलौनी में आकर रहने लगी थी। शनिवार की रात शैतान अपने पिता धनीराम, भाई नवास और जंडैल, दादा छप्पू सहित मोहर सिंह, मोनू धाकड़ और पप्पू के साथ उसे लेने के लिए ससुराल गया था। लेकिन भोटूबाई ने ससुराल चलने से इंकार कर दिया। गुस्से में आकर शैतान ने भोटूबाई व उसकी मां सुखियाबाई पर मिट्टी का तेल डालकर आग लगा दी। आग से झुलसी सुखियाबाई की मौत हो गई।
जबकि भोटूबाई को गंभीर हालत में ग्वालियर रैफर किया गया है। पुलिस ने आरोपी पति सहित आठ लोगों के विरुद्ध धारा 307, 336, 34 भादवि का प्रकरण दर्ज कर लिया है।
hin_Deva hin_Deva hin_Deva